Kilkio nomas

Kilkio nomas () – vienas iš Graikijos nomų, Centrinės Makedonijos periferijos dalis. Sostinė – Kilkis (17,4 tūkst. gyv.).

 Geografija 
Į vakarus nuo Kilkio yra Paiko kalnas (1650 m), dalis Kerkinio kalnų (1874 m) šiaurės rytuose ir Krousija (1179 m) rytuose.

Šiaurėje, ant sienos su Makedonija, yra Dojrano ežeras.

 Ribos 
Su Kilkio nomu ribojasi:
 rytuose – Serių nomas,
 pietuose – Salonikų nomas,
 vakaruose – Pelos nomas,
 šiaurėje – Buvusi Jugoslavijos Respublika Makedonija (Gevgelijos bendruomenė).

 Istorija 
Senovėje dabartinio Kilkio nomo teritorijoje buvo kelios karalystės. Vėliau kraštą užėmė senovės Makedonijos karalystė, kurių valdžia pasibaigė Trečiojo Makedonijos karo metu, kai kraštą užvaldė Romos imperija. 395 m. Romos imperija suskilo, ir kraštas atiteko Rytų Romos imperijai, vėliau – Bizantijos imperijai.
X a. rytinė krašto dalis atiteko Bulgarijai, jame apsigyveno bulgarai. XI a. ta dalis vėl grįžo Bizantijai.

Apie 500 m. kraštą valdė Osmanų imperija.
XIX a. pabaigoje prasidėjo kova dėl Makedonijos, kai dėl šio krašto kovojo Bulgarija ir Graikija. Po Pirmojo Balkanų karo 1912 m. rytinė krašto dalis atiteko Bulgarijai. Po Antrojo Balkanų karo kraštas atiteko Graikijai. Jame apsigyveno daug graikų, pasitraukusių iš:
 Šiaurės Makedonijos (dabartinė Makedonijos respublika), ypač iš Gevgelijos, Bogancio, Dojrano ir Strumicos.[in Greek: „Trapped…the Greeks of Skopje“, Dimitrios Alexandrou, Erodios, Thessaloniki 2008],
 Šiaurės Trakijos (dabar Bulgarija). Jie atsikėlė po Neuilly sutarties pasirašymo, o bulgarai iš šio krašto išsikėlė į Bulgariją. Kraštas pasidarė beveik grynai graikakalbis.
 Mažosios Azijos. Jie atsikėlė pasibaigus 1919–1922 m. Graikijos–Turkijos karui, kai prasidėjo apsikeitimas gyventojais po Lozanos sutarties pasirašymo.

Iki 1939 m. kraštas buvo Salonikų nomo dalis, o 1939 m. buvo suformuotas Kilkio nomas.
Po Antrojo pasaulinio karo ir Graikijos pilietinio karo teko atstatyti daug pastatų. Gyventojų skaičius padidėjo.

 Savivaldybės 
 Demas(Nr. žemėlapyje)  YPES kodas  Centras(jei vadinasi kitaip)  Pašto kodas  Teritorijoskodas Axioupoli (2) 2801   614 00  23830-3 Cherso (11) 2812   610 02  23410-5 Doirani (5) 2804   610 03  23410-9 Evropos (6) 2805   610 02  23430-6 Gallikos (3) 2802  Kampani  611 00  23430-42 Goumenissa (4) 2803   613 00  23430-4 Kilkis (1)  2806   611 00  23410-2 through 7 Kroussa (7) 2807  Terpylos  611 00  23410-4 Mouries (8) 2809  Stathmos Mourion  610 03  23410-31 Pikrolimni (9) 2810  Mikrokampos  570 01  23431-9 Polykastro (10) 2811   612 00  23430-2 Kinotita(Nr. žemėlapyje)  YPES kodas  Centras(jei vadinasi kitaip)  Pašto kodas  Teritorijoskodas Livadia (12) 2808   614 00  23430-3

 Buvusios provincijos 
Anksčiau Kilkio nomą sudarė šios provincijos:
 Kilkio provincija
 Peonijos provincija (centras Goumenissa)

 Nuorodos 

Kategorija:Graikijos nomai